'Yan sanda sun kama masu zanga-zanga a Najeriya - BBC News Hausa
'Yan sanda sun kama masu zanga-zanga a Najeriya
http://www.bbc.com/hausa/news/2012/01/120102_abuja_protest
'Yan sanda a Najeriya sun kama wasu daga cikin mutanen da suka gudanar da zanga-zangar nuna adawa da matakin gwamnati na janye tallafin man fetur a Abuja.
Mutane da dama ne daga cikin masu zanga-zangar da suka taru a dandalin Eagles Square, 'yan sanda suka kama ciki har da wani dan jarida - wanda daga bisani suka sako shi.
Da farko jama'ar sun yi burus da yunkurin jami'an tsaron - wadanda suka hada da sojoji, na hana su gudanar da zanga-zangar.
Daga cikin wadanda suka hadu domin zanga-zangar nuna adawa da matakin gwamnatin kasar na janye tallafin man fetur, harda tsohon ministan birnin tarayyar Malam Nasir el Rufa'i da tsohon dan majalisar tarayya Honourable Dino Melaye.